Predkladacia správa

	Vyhodnotenie fiškálneho vývoja v 1.polroku 2002 a predpoklad vývoja do konca roka 2002 sa predkladá ako plnenie úlohy  Plánu práce  vlády SR na rok 2002.

	Materiál podáva výsledky fiškálneho vývoja v 1.polroku 2002 za verejnú správu SR, ktorá je vymedzená ako súhrn štátneho rozpočtu, štátnych fondov, Fondu národného majetku, Slovenského pozemkového fondu, Národného úradu práce, Sociálnej poisťovne, zdravotných poisťovní, krajskej samosprávy a obcí v súlade s vymedzením verejného rozpočtu.
	
	Fiškálny vývoj je hodnotený z hľadiska stavu verejných financií k 30.6.2002 v porovnaní so schváleným a upraveným rozpočtom za rok 2002.  Na základe doterajšieho vývoja a poznaných rizík ďalšieho vývoja je v materiáli prezentované očakávané plnenie verejného rozpočtu do konca roka 2002.

Materiál obsahuje:

-	fiškálny vývoj v 1.polroku 2002 a predpokladaný vývoj do konca roka 2002,
-	stav a vývoj verejného dlhu v 1.polroku 2002,
-	záver,
-	komuniké
-	tabuľkové prílohy,